ai4bharat/Pralekha huggingface dataset:
जल शक्ति मंत्रालय
केंद्रीय जल आयोग के अध्यक्ष ने इंटरैक्टिव मानचित्रों का उपयोग करके जनता को वास्तविक समय में बाढ़ का पूर्वानुमान प्रदान करने के लिए मोबाइल ऐप 'फ्लड वॉच' लॉन्च किया
केंद्रीय जल आयोग  के अध्यक्ष, श्री कुशवेंद्र वोहरा ने आज मोबाइल एप्लिकेशन "फ्लड वॉच" लॉन्च किया, जिसका उद्देश्य वास्तविक समय के आधार पर जनता को 7 दिनों तक बाढ़ की स्थिति की जानकारी और पूर्वानुमान प्रदान करना है। इन-हाउस विकसित हुए इस उपयोगकर्ता अनुकूल इस ऐप में पढ़ने योग्य और ऑडियो प्रसारण सामग्री है और सभी जानकारी 2 भाषाओं, अंग्रेजी और हिंदी में उपलब्ध है। ऐप की मुख्य विशेषता में वास्तविक समय में बाढ़ की निगरानी शामिल है जहां उपयोगकर्ता पूरे देश में बाढ़ की नवीनतम स्थिति के बारे में पता लगा सकते हैं। ऐप विभिन्न स्रोतों से वास्तविक समय के नदी प्रवाह के डेटा का उपयोग करता है। ऐप निकटतम स्थान पर बाढ़ का पूर्वानुमान भी प्रदान करता है, जहां उपयोगकर्ता होम पेज पर ही अपने निकटतम स्थान पर बाढ़ से संबंधित जानकारी प्राप्त कर सकते हैं।
अन्य प्रमुख विशेषताओं में से एक इंटरएक्टिव मानचित्र का उपयोग करके पूर्वानुमान लगाना शामिल है जहां उपयोगकर्ता सीधे मानचित्र से बाढ़ पूर्वानुमान  या बाढ़ सलाह  पर जानकारी प्राप्त कर सकते हैं या उपयोगकर्ता सर्च बॉक्स में स्टेशन के नाम से भी जानकारी ले सकते हैं। जब ड्रॉप डाउन से किसी स्टेशन का नाम चुना जाता है, तो स्थान मानचित्र पर ज़ूम इन हो जाएगा। ऐप राज्य-वार/बेसिन-वार बाढ़ पूर्वानुमान  या बाढ़ सलाह  भी प्रदान करेगा, जिसे ड्रॉपडाउन मेनू से राज्यवार या बेसिनवार विशिष्ट स्टेशनों का चयन करके एक्सेस किया जा सकता है।
ऐप लॉन्च करने के बाद संबोधित करते हुए, श्री वोहरा ने कहा, "हमें "फ्लडवॉच" का आरंभ करते हुए खुशी हो रही है, एक ऐसा मोबाइल ऐप है जो देश में वास्तविक समय में बाढ़ की स्थिति और बाढ़ का पूर्वानुमान जनता को प्रदान करता है। उपयोगकर्ता के अनुकूल ऐप एंड्रॉइड डिवाइस पर डाउनलोड के लिए उपलब्ध है और वैश्विक स्तर पर उपयोगकर्ताओं को व्यापक पहुंच प्रदान करता है। ऐप को गूगल प्ले स्टोर से निःशुल्क डाउनलोड किया जा सकता है। ऐप जल्द ही एप्पल आईओएस पर भी उपलब्ध होगा।"
"फ्लडवॉच" ऐप सटीक और समय पर बाढ़ पूर्वानुमान देने के लिए उपग्रह डेटा विश्लेषण, गणितीय मॉडलिंग और वास्तविक समय की निगरानी जैसी उन्नत तकनीकों का उपयोग करता है। इस ऐप की मदद से यूजर्स देश में बाढ़ की स्थिति के बारे में जरूरी जानकारी हासिल कर सकते हैं। उपयोगकर्ता के अनुकूल इंटरफ़ेस से किसी के लिए भी सूचना पाना आसान होगा और बाढ़ के दौरान जोखिम को कम करेगा।
विज्ञान एवं प्रौद्योगिकी मंत्रालय
ब्रिक्स इनोवेशन एक्शन 2021-24 भारत के नेतृत्व में तैयार किया गया, जिसे सभी संबंधित देशों ने विज्ञान और प्रौद्योगिकी मंत्रिस्तरीय के प्रमुख वितरण के रूप में स्वीकार किया
ब्रिक्स इनोवेशन एक्शन 2021-24, जिसे भारत के नेतृत्व में तैयार किया गया है, को सभी ब्रिक्स देशों ने 13वीं ब्रिक्स विज्ञान एवं प्रौद्योगिकी समिति की मीटिंग में सहमति व्यक्त की।इनोवेशन एक्शन योजना आगामी ब्रिक्स विज्ञान एवं प्रौद्योगिकी मंत्रिस्तरीय में एक प्रमुख सुपुदर्गी होगी।
ब्रिक्स देशों के वैज्ञानिक मंत्रालयों ने 26 नवंबर 2021 को होने वाली आगामी ब्रिक्स विज्ञान एवं प्रौद्योगिकी मंत्रिस्तरीय मीटिंग के एजेंडे और संबंधित प्रमुख डिलिवरेबल्स पर चर्चा करने के लिए 16 नवंबर 2021 को मीटिंग की।भारत ने मंत्रिस्तरीय बैठक का मसौदा घोषणापत्र प्रस्तुत किया, जिसमें भारत की ब्रिक्स अध्यक्षता के दौरान आयोजित विषयगत मीटिंग और कार्यक्रमों सहित विभिन्न वैज्ञानिक उपलब्धियों पर प्रकाश डाला गया।मीटिंग की मेजबानी विज्ञान और प्रौद्योगिकी विभाग , भारत द्वारा की गई थी। भारतीय प्रतिनिधिमंडल का नेतृत्व डीएसटी के सलाहकार और प्रमुख अंतर्राष्ट्रीय सहयोग श्री संजीव कुमार वार्ष्णेय ने किया।
ब्रिक्स विज्ञान, प्रौद्योगिकी और नवाचार मंत्रिस्तरीय मीटिंग  में विज्ञान, प्रौद्योगिकी और नवाचार के लिए जिम्मेदार मंत्री शामिल हैं।नवाचार कार्यक्रम और पहल के लिए प्रमुख ब्रिक्स विज्ञान, प्रौद्योगिकी के लिए संस्थागत और वित्तीय ढांचे पर एक व्यापक दृष्टि और सलाह प्रदान करते हैं।
इस वर्ष मंत्रिस्तरीय मीटिंग की मेजबानी भारत कर रहा है। ब्रिक्स यंग साइंटिस्ट कॉन्क्लेव 2021, ब्रिक्स वर्किंग ग्रुप मीटिंग ऑन साइंस, टेक्नोलॉजी, इनोवेशन एंटरप्रेन्योरशिप पार्टनरशिप, ब्रिक्स वर्किंग ग्रुप मीटिंग एस्ट्रोनॉमी सहित भारत द्वारा आयोजित कुछ प्रमुख कार्यक्रमों के साथ 2021 में लगभग 20 वैज्ञानिक मीटिंग आयोजित की गईं।
सूचना और प्रसारण मंत्रालय
माननीय सूचना और प्रसारण राज्यमंत्री ने मैसूर में एक सामुदायिक रेडियो स्टेशन का उद्घाटन किया
सामुदायिक रेडियो ‘लोगों द्वारा, लोगों का, लोगों के लिए’ का आदर्श उदाहरण है: सूचना और प्रसारण राज्यमंत्री
माननीय केन्द्रीय मत्स्यपालन, पशुपालन, डेयरी, सूचना और प्रसारण राज्यमंत्री डॉ. एल. मुरुगन ने कर्नाटक के मैसूर में स्थित जेएसएस महाविद्यापीठ में आयोजित परम पावन जगद्गुरु डॉ. श्री शिवरात्रि राजेंद्र महास्वामीजी के 106वीं जयंती समारोह के अवसर पर एक सामुदायिक रेडियो स्टेशन  के उद्घाटन समारोह में कहा कि सामुदायिक रेडियो स्टेशनों में ‘लोगों के द्वारा, लोगों का, लोगों के लिए’ का सिद्धांत पूरी तरह से परिलक्षित होता है।
वर्तमान में, देशभर में लगभग 329 सामुदायिक रेडियो स्टेशन संचालित हैं। इन सामुदायिक रेडियो स्टेशनों में से 22 कर्नाटक में हैं और जेएसएस रेडियो मैसूर में प्रसारित होने वाला तीसरा सामुदायिक रेडियो स्टेशन है।
माननीय सूचना और प्रसारण राज्यमंत्री ने कहा, ‘सामुदायिक रेडियो हाल के वर्षों में वंचित क्षेत्रों के जमीनी स्तर के लोगों के मीडिया के रूप में लोकप्रिय हुआ है और इसने नीति निर्माताओं के साथ-साथ जमीनी स्तर के लोगों को अपने समुदाय की विकास प्रक्रिया में शामिल होने का एक नया क्षेत्र खोला है।’
उन्होंने स्थानीय आबादी के बीच सामुदायिक रेडियो स्टेशनों के महत्व को रेखांकित करते हुए कहा कि सामुदायिक रेडियो स्टेशनों ने कोविड-19 के साथ-साथ इस महामारी के दौरान केन्द्र सरकार द्वारा शुरू की गई कल्याणकारी योजनाओं के बारे में जागरूकता पैदा करने में महत्वपूर्ण भूमिका निभाई है।
श्री सुत्तूर मठ के योगदानों पर प्रकाश डालते हुए, माननीय राज्यमंत्री ने कहा कि यह दक्षिण भारत के उत्कृष्ट धार्मिक केंद्रों में से एक है और यह हर संभव तरीके से मानवता की अपनी बेदाग सेवा के लिए जाना जाता है।
उन्होंने कहा कि एक हजार पचास से अधिक वर्षों के अपने फलदायी अस्तित्व के साथ श्री सुत्तूर मठ देश और विदेश के हजारों लोगों के लिए एक उत्कृष्ट सामाजिक-आध्यात्मिक-स्वास्थ्य एवं शैक्षिक केंद्र के रूप में प्रसिद्ध रहा है।
इस अवसर पर उपस्थित गणमान्य व्यक्तियों में श्री सुत्तुरु वीरसिंहासन संस्थान मठ के परम पावन जगद्गुरु श्री शिवरात्रि देशिकेंद्र महास्वामीजी, कृष्णराज निर्वाचन क्षेत्र के विधायक श्री एस. ए. रामदास, चामराजा निर्वाचन क्षेत्र के विधायक श्री नागेंद्र, नरसिंहराज निर्वाचन क्षेत्र के विधायक श्री तनवीर सैत, मैसूर नगर निगम की महापौर श्रीमती सुनंदा पालानेत्रा और मैसूर विश्वविद्यालय के कुलपति डॉ. हेमंत कुमार शामिल थे।
वित्त मंत्रालय
आर्थिक मामले विभाग तथा न्यू डेवेलपमेंट बैंक संयुक्त रूप से ‘सामाजिक अवसंरचना वित्तपोषण और डिजिटल टेक्नोलॉजी का उपयोग’पर एक वर्चुअल सेमिनार का आयोजन करेंगे
भारत सरकार के वित मंत्रालय के आर्थिक मामले विभाग तथा न्यू डेवेलपमेंट बैंक  भारतीय ब्रिक्स चेयरशिप, 2021 के तहत आर्थिक तथा वित्तीय सहयोग एजेडा के एक हिस्से के रूप में संयुक्त रूप से ‘सामाजिक अवसंरचना वित्तपोषण और डिजिटल टेक्नोलॉजी का उपयोग’पर 13 मई, 2021 को एक वर्चुअल सेमिनार का आयोजन करेंगे।
कोविड-19 महामारी ने सामाजिक अवसंरचना में निवेश करने के महत्व पर फिर से बल दिया है और उन्नत तथा उभरती अर्थव्यवस्थाओं वाले दोनों प्रकार के देशों में डिजिटल टेक्नोलॉजी के लाभ के महत्व को रेखांकित किया है। जिन चुनौतियों का सामना किया गया है, वे सभी के लिए, विशेष रूप से ब्रिक्स देशों के लिए समान हैं। आगे के रास्ते की रूपरेखा बनाने के लिए टिकाऊ तंत्र के निर्माण करने और सामाजिक, आर्थिक तथा डिजिटल विकास के साथ जुड़े समान लाभों को साझा करने में बहुत संभावना है।
इस सेमिनार में सार्वजनिक तथा निजी दोनों ही क्षेत्रों के उच्च स्तरीय प्रतिभागी शामिल होंगे तथा सामाजिक अवसंरचना वित्तपोषण और 21वीं सदी में डिजिटल टेक्नोलॉजी का उपयोग से संबंधित मुख्य मुद्दों पर फोकस करेंगे।
पैनल चर्चाओं तथा दो विषयगत सत्रों के दौरान विभिन्न विषयों जैसे-
- टिकाऊ विकास को बढ़ावा देने के लिए सामाजिक अवसंरचना में निवेश करने के महत्व
- सामाजिक अवसंरचना में निवेश करने से संबंधित चुनौतियों से निपटने के लिए कदम
- निजी क्षेत्र सहभागिता को बढ़ाने के लिए परियोजनाओं को जोखिममुक्त बनाने के तरीके
- कोविड-19 से रिकवरी के बाद स्वास्थ्य और शिक्षा की सुविधा बढ़ाने के लिए सामाजिक अवसंरचना में डिजिटल टेक्नोलॉजी को समेकित करने का महत्व तथा
- ब्रिक्स देशों में सामाजिक अवसंरचना के वित्तपोषण के लिए व्यवहार्य प्रतिरूपों तथा साधनों के रेंज की खोज करना, पर विचार विमर्श किया जाएगा।
आर्थिक मामले सचिव श्री अजय सेठ उद्घाटन भाषण देंगे जिसके बाद एनडीबी के अध्यक्ष श्री मार्कोस ट्रोयजो का संबोधन होगा। मुख्य भाषण कोलंबिया विश्वविद्यालय के सेंटर फॉर सस्टेनेबल डेवलपमेंटके निदेशक प्रो.जेफ्री डी. सैश द्वारा दिया जाएगा।
एमजी/एएम/एसकेजे/डीसी
(Visitor Counter : 168
प्रधानमंत्री कार्यालय
स्वच्छ भारत मिशन ने हमारी गरीब माताओं और बहनों के जीवन को सशक्त बनाया है: प्रधानमंत्री
प्रधानमंत्री श्री नरेन्द्र मोदी ने कहा है कि यह पूरे देश के लिए खुशी की बात है कि स्वच्छ भारत मिशन ने हमारी गरीब माताओं और बहनों के जीवन को सशक्त बनाने का काम किया है।
श्री मोदी ने गरीब माताओं और बहनों के लिए शौचालयों के महत्व को दिखाने वाला एक रचनात्मक वीडियो क्लिप भी साझा किया।
प्रधानमंत्री ने ट्वीट किया;
"देशभर के लिए यह हर्ष का विषय है कि स्वच्छ भारत मिशन ने हमारी गरीब माताओं और बहनों के जीवन को सशक्त बनाने का काम किया है..."
स्वास्थ्य एवं परिवार कल्याण मंत्रालय
स्वास्थ्य सचिव ने वीडियो कॉन्फ्रेंस के माध्यम से संबंधित मंत्रालयों और विभागों के साथ नोवेल कोरोनावायरस पर राज्यों की तैयारियों की समीक्षा की
स्वास्थ्य और परिवार कल्याण सचिव सुश्री प्रीति सूदन ने आज वीडियो कॉन्फ्रेंस के माध्यम से कोरोनावायरस की रोकथाम और प्रबंधन की तैयारियों की समीक्षा राज्यों/केन्द्र शासित प्रदेशों के स्वास्थ्य सचिवों और शिपिंग, विदेश नागर विमानन पर्यटन तथा गृह मंत्रालय के वरिष्ठ अधिकारियों के साथ की।
स्वास्थ्य और परिवार कल्याण सचिव ने बताया कि केन्द्रीय स्तर पर संबंधित मंत्रालयों के सहयोग से एहतियात के अनेक कदम उठाए गए हैं। उन्होंने बताया कि रोजाना स्थिति की निगरानी प्रधानमंत्री कार्यालय, केन्द्रीय स्वास्थ्य और परिवार कल्याण मंत्री तथा कैबिनेट सचिव द्वारा की जा रही है। ताजा स्थिति, तैयारी की स्थिति और उठाए गए कदमों की जानकारी से संबंधित निगरानी की जा रही है। उन्होंने पूरे विश्व में कोरोनावायरस के फैलने के मद्देनजर नए वीजा प्रतिबंधों/ परामर्शों को दोहराया। उन्होंने इस बारे में राज्यों से जागरूकता अभियान चलाने को कहा।
उन्होंने कहा कि राज्यों/केन्द्र शासित प्रदेशों को अधिक सतर्क रहने की आवश्यकता है। उन्होंने राज्यों तथा केन्द्र शासित प्रदेशों के साथ स्वास्थ्य तथा अन्य एजेंसियों के ओरिएंटेशन, रोकथाम और प्रबंधन के प्रोटोकाल के पालन, स्क्रीनिंग किए जा रहे व्यक्तियों, नेपाल की सीमा से आने-जाने वाले लोगों में जागरूकता, स्वयं रिपोर्ट करने, आइसोलेशन वार्ड बनाने और सुरक्षा के उपायों की समीक्षा की। उन्होंने राज्यों से पर्याप्त निगरानी प्रबंधन के आवश्यक उपाय करने को कहा। हवाई अड्डों पर स्क्रीनिंग के लिए अतिरिक्त मानव शक्ति की बढ़ती मांग को पूरा करने के लिए कहा कि इस बारे में राज्यों को आवश्यक स्वास्थ्य कार्य बल तथा अन्य लॉजिस्टिक समर्थन एपीएचओ को देना चाहिए। नेपाल से सटने वाले राज्यों ने बताया है कि वे आवश्यक कदम उठा रहे हैं और स्क्रीनिंग तथा प्रबंधन पर सरकार द्वारा जारी दिशा-निर्देशों का पालन कर रहे हैं। जिन राज्यों में हवाई अड्डे और बंदरगाह नहीं हैं उनमें हरियाणा ने जानकारी दी है कि टोल प्लाजा, बस अड्डों तथा रेलवे स्टेशनों पर विशेष जागरूकता अभियान चलाया जा रहा है। केरल में कोरोनावायरस के तीन मामले सामने आए हैं। ये सभी चीन के वूहान से आए विद्यार्थियों के हैं। राज्य सरकार सभी प्रशासनिक इकाइयों में निगरानी और सतर्कता कार्य कर रही है। स्थिति की समीक्षा और निगरानी में जिला कलेक्टरों को शामिल किया जा रहा है।
सुश्री प्रीति सूदन ने बताया कि सात अंतर्राष्ट्रीय हवाई अड्डों  में चीन, सिंगापुर, थाईलैंड तथा हांगकांग से लाने वाले यात्रियों की स्क्रीनिंग के लिए समर्पित द्वारों पर निर्धारित एयरो ब्रिज का इस्तेमाल किया जाएगा ताकि प्रभावी रूप से रोकथाम सुनिश्चित किया जा सके। पर्यटन मंत्रालय ने बताया कि राज्यों में विभिन्न धार्मिक और पर्यटक स्थलों के यात्रियों की स्वयं रिपोर्टिंग के लिए होटल एसोसिएशन के साथ तालमेल किया जा रहा है।
स्वास्थ्य और परिवार कल्याण सचिव ने बताया कि सभी 21 हवाई अड्डों, अंतर्राष्ट्रीय बंदरगाहों तथा सीमा क्रॉसिंग पर यात्रियों की स्क्रीनिंग की जा रही है। अभी तक 81 हवाई अड्डों पर 777 विमानों तथा 89500 यात्रियों की स्क्रीनिंग की गई है। 454 नमूनों की जांच की गई है जिसमें 451 नमूने नेगेटिव पाए गए हैं। तीन नमूने पॉजिटिव पाए गए हैं। 3935 यात्री 29 राज्यों/केन्द्र शासित प्रदेशों में सामुदायिक निगरानी में हैं।
राष्ट्रपति सचिवालय
पारसी नव वर्ष की पूर्व संध्या पर राष्ट्रपति ने शुभकामनाएं दीं
राष्ट्रपति श्री रामनाथ कोविंद ने पारसी नव वर्ष की पूर्व संध्या पर बधाई दी है।
अपनेबधाई संदेश में राष्ट्रपति ने कहा,‘पारसी नव वर्ष के अवसर पर मैं सभी देशवासियों विशेष रूप से पारसी भाइयों और बहनों को बधाई एवं शुभकामनाएं देता हूं।
पारसी समुदाय ने राष्ट्र की प्रगति और खुशहाली में अमूल्य योगदान दिया है और अपनी विशिष्ट संस्कृति से इसे समृद्ध बनाया है।
मैं कामना करता हूं कि नव वर्ष का यह पर्व आप सभी के लिए उल्लास और आनंद लेकर आए तथा देशवासियों के बीच परस्पर सौहार्द और भाईचारे को और मजबूत करे। ’
सड़क परिवहन एवं राजमार्ग मंत्रालय
सड़क परिवहन तथा राजमार्ग मंत्रालय ने राज्यों/केन्द्र शासित प्रदेशों से सार्वजनिक वाहनों, टर्मिनलों की स्वच्छता के लिए सभी कदम उठाने की सलाह दी
सड़क परिवहन तथा राजमार्ग मंत्रालय ने नोवेल कोरोना वायरस के नियंत्रण के उपाए करने का परामर्श दिया
केन्द्रीय सड़क परिवहन तथा राजमार्ग मंत्रालय ने परिवहन क्षेत्र में कोरोना वायरस को नियंत्रित करने के लिए परामर्श जारी किया है। मंत्रालय ने सलाह दी है कि सार्वजनिक वाहनों में सीट हैंडल तथा अवरोधकों की साफ-सफाई रखने की सलाह दी है। सभी बस टर्मिनलों पर स्वच्छता बढ़ाने और सार्वजनिक वाहनों, बस टर्मिनलों तथा बस अड्डों पर सार्वजनिक स्वास्थ्य के संदेश दिखाना सुनिश्चित किया जाना चाहिए। मंत्रालय ने इस संबंध में सभी आवश्यक समर्थन के लिए तेजी और सक्रियता से कार्रवाई करने का अनुरोध किया है।
नोवेल कोरोना वायरस के मामलों की 90 से अधिक देशों में पुष्टि को देखते हुए परामर्श में कहा गया है कि स्वास्थ्य और परिवार कल्याण मंत्रालय इस संबंध में केन्द्र सरकार के प्रयासों में समन्वय कर रहा है और भारत में इस बीमारी के प्रभाव को समाप्त करने के लिए राज्य सरकारों के साथ काम कर रहा है।
केन्द्रीय सड़क परिवहन और राजमार्ग मंत्रालय ने कहा है कि बड़े पैमाने पर सार्वजनिक स्वास्थ्य की समस्या को देखते हुए समन्वित दृष्टिकोण अपनाने की जरूरत है ताकि इसके फैलाव को रोका जा सके। मंत्रालय ने कहा है कि कोरोना वायरस संक्रमण की रोकथाम की तैयारियों के स्वास्थ्य और परिवार कल्याण मंत्रालय के प्रयासों को समर्थन देने के लिए सभी संसाधनों को सक्रिय करने की आवश्यकता है।
प्रधानमंत्री कार्यालय
प्रधानमंत्री श्री नरेन्द्र मोदी 5 फरवरी को हैदराबाद का दौरा करेंगे
प्रधानमंत्री 11वीं सदी के भक्ति मार्ग के संत श्री रामानुजाचार्य की स्मृति में 216 फीट ऊंची प्रतिमा 'स्टेच्यू ऑफ ईक्वेलिटी' राष्ट्र को समर्पित करेंगे
प्रधानमंत्री आईसीआरआईएसएटी की 50वीं वर्षगांठ समारोह की शुरुआत करेंगे और दो शोध केंद्रों का उद्घाटन भी करेंगे
प्रधानमंत्री श्री नरेन्द्र मोदी 5 फरवरी 2022 को हैदराबाद का दौरा करेंगे। श्री मोदी दोपहर बाद लगभग 2:45 बजे, हैदराबाद के पाटनचेरु में अंतर्राष्ट्रीय फसल अनुसंधान संस्थान के अर्ध-शुष्क उष्णकटिबंधीय  परिसर का दौरा करेंगे। प्रधानमंत्री आईसीआरआईएसएटी की 50 वीं वर्षगांठ समारोह का भी शुभारम्भ करेंगे। श्री मोदी हैदराबाद में शाम को लगभग 5 बजे 'स्टैच्यू ऑफ इक्वेलिटी' प्रतिमा राष्ट्र को समर्पित करेंगे।
216 फीट ऊंची स्टैच्यू ऑफ इक्वेलिटी प्रतिमा 11वीं सदी के भक्ति शाखा के संत श्री रामानुजाचार्य की याद में बनाई गई है। श्री रामानुजाचार्य ने आस्था, जाति और पंथ सहित जीवन के सभी पहलुओं में समानता के विचार को बढ़ावा दिया था। यह प्रतिमा 'पंचलोहा' से बनी है, जो पांच धातुओं: सोना, चांदी, तांबा, पीतल और जस्ता का एक संयोजन है और दुनिया में बैठने की अवस्था में सबसे ऊंची धातु की मूर्तियों में से एक है। यह 54-फीट ऊंचे आधार भवन पर स्थापित है, जिसका नाम 'भद्र वेदी' है। इसमें वैदिक डिजिटल पुस्तकालय और अनुसंधान केंद्र, प्राचीन भारतीय ग्रंथ, एक थिएटर, एक शैक्षिक दीर्घा हैं, जो श्री रामानुजाचार्य के कई कार्यों का विवरण प्रस्तुत करते हैं। इस प्रतिमा की परिकल्पना श्री रामानुजाचार्य आश्रम के श्री चिन्ना जीयार स्वामी ने की है।
कार्यक्रम के दौरान श्री रामानुजाचार्य की जीवन यात्रा और शिक्षा पर थ्रीडी प्रेजेंटेशन मैपिंग का भी प्रदर्शन किया जाएगा। प्रधानमंत्री 108 दिव्य देशम  के समान मनोरंजनों का भी दौरा करेंगे जो स्टैच्यू ऑफ इक्वलिटी के चारों ओर बने हुए हैं।
श्री रामानुजाचार्य ने राष्ट्रीयता, लिंग, नस्ल, जाति या पंथ की परवाह किए बिना हर इंसान की भावना के साथ लोगों के उत्थान के लिए अथक प्रयास किया। स्टैच्यू ऑफ इक्वैलिटी का उद्घाटन, श्री रामानुजाचार्य की वर्तमान में चल रही 1000 वीं जयंती समारोह यानी 12 दिवसीय श्री रामानुज सहस्रब्दी समारोहम का एक भाग है।
इससे पहले, प्रधानमंत्री अपनी यात्रा के दौरान आईसीआरआईएसएटी की 50वीं वर्षगांठ समारोह का शुभारम्भ भी करेंगे। प्रधानमंत्री पौधा संरक्षण पर आईसीआरआईएसएटी के जलवायु परिवर्तन अनुसंधान केंद्र और आईसीआरआईएसएटी की रैपिड जनरेशन एडवांसमेंट केंद्र का भी उद्घाटन करेंगे। ये दो केन्द्र एशिया और उप-सहारा अफ्रीका के छोटे किसानों को समर्पित हैं। प्रधानमंत्री आईसीआरआईएसएटी के विशेष रूप से डिजाइन किए गए प्रतीक चिन्ह का भी अनावरण करेंगे और इस अवसर पर एक स्मारक डाक टिकट भी जारी करेंगे।
आईसीआरआईएसएटी एक अंतर्राष्ट्रीय संगठन है जो एशिया और उप-सहारा अफ्रीका में विकास के लिए कृषि के क्षेत्र में अनुसंधान करता है। यह किसानों को बेहतर फसल की किस्में और संकर प्रजाति प्रदान करके मदद करता है और शुष्क भूमि में छोटे किसानों को जलवायु परिवर्तन से लड़ने में भी मदद करता है।
सूचना और प्रसारण मंत्रालय
अंतरिम बजट 2019-20 में मनोरंजन उद्योग के लिए प्रमुख पहलों की घोषणा
केंद्रीय वित्तमंत्री श्री पीयूष गोयल ने आज अंतरिम बजट 2019-20 में सरकार द्वारा मनोरंजन उद्योग के लिए की गई प्रमुख पहलों की घोषणा की।
मनोरंजन उद्योग को प्रमुख रोजगार सृजनकर्ता बताकर उसकी प्रशंसा करते हुए श्री गोयल ने घोषणा की कि फिल्मों की शूटिंग आसानी से करने के लिए एकल खिड़की मंजूरी प्रणाली की सुविधा, जो अब तक केवल विदेशी फिल्मकारों को उपलब्ध थी, वह अब भारतीय फिल्मकारों को भी उपलब्ध कराई जाएगी। नियामक प्रावधान स्व-नियमन पर ज्यादा निर्भर करेंगे।
उन्होंने घोषणा की कि पायरेसी की बुराई पर काबू पाने के लिए सरकार सिनेमेटोग्राफ अधिनियम में एंटी-कैमकार्डिंग प्रावधान लाएगी।
मनोरंजन उद्योग ने एकल खिड़की मंजूरी प्रणाली की घोषणा को पर्यटन को बढ़ावा देने की क्षमता वाला महत्वपूर्ण कदम करार देते हुए उसकी सराहना की है। साथ ही एंटी-कैमकार्डिंग उपायों से उद्योग की प्रगति में मदद मिलेगी। मनोरंजन उद्योग ने रोजगार सृजन के क्षेत्र में उसके योगदान को वित्त मंत्री द्वारा सराहे जाने पर भी प्रसन्नता व्यक्त की है।
प्रधानमंत्री कार्यालय
प्रधानमंत्री ने भारत के मुख्य न्यायाधीश के रूप में शपथ लेने पर डॉ. न्यायमूर्ति डी वाई चंद्रचूड़ को बधाई दी
प्रधानमंत्री श्री नरेन्द्र मोदी ने भारत के मुख्य न्यायाधीश के रूप में शपथ लेने पर डॉ. न्यायमूर्ति डी वाई चंद्रचूड़ को बधाई दी है।
अपने ट्वीट में प्रधानमंत्री ने कहा :
"डॉ. न्यायमूर्ति डी वाई चंद्रचूड़ को भारत के मुख्य न्यायाधीश के रूप में शपथ लेने पर बधाई। उनके आगे के सफल कार्यकाल की कामना।"
इस्पात मंत्रालय
श्री धर्मेंद्र प्रधान ने स्टील निर्माताओं  के साथ बैठक की;
भिलाई स्टील प्लांट के निकट स्टील फैब्रिकेशन क्लस्टर विकसित करने के रोडमैप पर चर्चा हुई
केंद्रीय इस्पात और पेट्रोलियम एवं प्राकृतिक गैस मंत्री श्री धर्मेंद्र प्रधान ने इस्पात मंत्रालय, सड़क परिवहन और राजमार्ग मंत्रालय, रेल मंत्रालय, आईएनएसडीएजी तथा सेल के अधिकारियों और भिलाई के स्टील निर्माताओं  के साथ एक वीडियो कॉन्फ्रेंस की अध्यक्षता की। कॉन्फ्रेंस में भिलाई इस्पात संयंत्र के निकट एक स्टील फैब्रिकेशन क्लस्टर विकसित करने की विस्तृत योजना पर चर्चा की गयी। पुल निर्माताओं की इस्पात आवश्यकताओं को पूरा करने के समक्ष आने वाले मुद्दों पर भी चर्चा हुई।
स्टील फैब्रिकेशन क्लस्टर क्षेत्र एमएसएमई क्षेत्र को बढ़ावा देगा, रोजगार के अवसरों का सृजन करेगा और स्थानीय अर्थव्यवस्था को गति प्रदान करेगा। यह माननीय प्रधानमंत्री द्वारा आत्मनिर्भर भारत के आह्वान की भावना के अनुरूप है।
श्री प्रधान ने भिलाई स्टील प्लांट के सीईओ को यह सुनिश्चित करने का निर्देश दिया कि दुर्ग जिले में स्टील फैब्रिकेटर की स्टील प्लेट की आवश्यकता पूरी की जानी चाहिए और इस तरह की खरीद के रास्ते में आने वाली बाधाओं को दूर किया जाना चाहिए।
रेलवे बड़े पैमाने पर स्टील पुलों का उपयोग कर रहा है। मंत्री ने रेलवे के अनुरूप सड़क परिवहन एवं राजमार्ग मंत्रालय द्वारा निर्मित पुलों में स्टील के उपयोग को बढ़ाने की रणनीति पर भी चर्चा की।
एसजी/एएम/जेके/ एसके
(Visitor Counter : 229
प्रधानमंत्री कार्यालय
गुजरात के मुख्यमंत्री ने प्रधानमंत्री से मुलाकात की
गुजरात के मुख्यमंत्री श्री भूपेन्द्र पटेल ने आज प्रधानमंत्री श्री नरेन्द्र मोदी से मुलाकात की।
प्रधानमंत्री कार्यालय ने एक्स पोस्ट में कहा;
“गुजरात के मुख्यमंत्री श्री @Bhupendapbjp ने प्रधानमंत्री @narendramodi से मुलाकात की @CMOGuj”
रक्षा मंत्रालय
दिनांक 27 से 29 सितंबर, 2021 तक नौसेना प्रमुख का ओमान दौरा
नौसेना प्रमुख एडमिरल करमबीर सिंह दिनांक 27 से 29 सितंबर 2021 तक तीन दिवसीय आधिकारिक यात्रा के लिए ओमान पहुंचे। इस यात्रा का उद्देश्य ओमान के साथ द्विपक्षीय रक्षा संबंधों को मजबूत करना है, साथ ही रक्षा सहयोग के लिए नए रास्तों की तलाश करना है।
नौसेना प्रमुख मस्कट में रॉयल नेवी ऑफ ओमान  के कमांडर रियर एडमिरल सैफ बिन नासिर बिन मोहसेन अल-रहबी के साथ द्विपक्षीय चर्चा करने वाले हैं।
इस यात्रा के दौरान नौसेना प्रमुख वाइस एडमिरल अब्दुल्ला खमिस अब्दुल्ला अल रायसी , मेजर जनरल मटर बिन सलीम बिन राशिद अल बलुशी , एयर वाइस मार्शल खमिस बिन हम्माद बिन सुल्तान अल गफरी  और डॉ मोहम्मद बिन नासिर बिन अली अल जाबी  समेत ओमान में सुरक्षा अमले से जुड़े वरिष्ठ अधिकारियों के साथ भी बातचीत करेंगे। वह मुस्कर अल मुर्तफा  कैंप, मैरीटाइम सिक्योरिटी सेंटर , सैद बिन सुल्तान नेवल बेस, अल मुसाना एयर बेस और नेशनल डिफेंस कॉलेज, ओमान जैसे प्रमुख रक्षा प्रतिष्ठानों का भी दौरा करेंगे।
भारतीय नौसेना कई मोर्चों पर ओमान की रॉयल नेवी के साथ सहयोग करती है, जिसमें विभिन्न क्षेत्रों में अभियानगत बातचीत, प्रशिक्षण सहयोग एवं विषय के विशेषज्ञों का आदान-प्रदान शामिल है। दोनों नौसेनाएं 1993 से द्विवार्षिक समुद्री अभ्यास नसीम अल बहर में भाग ले रही हैं। यह अभ्यास आखिरी बार 2020 में गोवा में आयोजित किया गया था और अगला संस्करण 2022 में होना निर्धारित है।
नौसेना प्रमुख की ओमान की यह आधिकारिक यात्रा भारतीय नौसेना और ओमान की रॉयल नेवी के बीच बढ़ते सहयोग पर रौशनी डालती है।
निर्वाचन आयोग
महाराष्ट्र के विधानसभा क्षेत्रों के लिए उपचुनाव - मतदान की तारीख में परिवर्तन
भारत निर्वाचन आयोग ने अपने प्रेस नोट संख्या ईसीआई/पीएन/2/2023 दिनांक 18.01.2023 द्वारा अरुणाचल प्रदेश, झारखंड, महाराष्ट्र, पश्चिम बंगाल, तमिलनाडु के विधानसभा क्षेत्रों और केंद्र शासित प्रदेश लक्षद्वीप के संसदीय क्षेत्र के लिए उपचुनाव की घोषणा की थी, जिसमें मतदान की तारीख 27.02.2023  तय की गई है और मतगणना की तिथि 02.03.2023  है।
2. इसके बाद पुणे, महाराष्ट्र के जिला निर्वाचन अधिकारी ने उन विधानसभा क्षेत्रों के विभिन्न मतदान केंद्रों पर आयोजित होने वाली 12वीं कक्षा की एचएससी परीक्षा और स्नातक डिग्री परीक्षा की तारीखों के साथ चुनाव की तिथि के टकराने की सूचना दी है, जहां उपचुनाव हो रहे हैं।
3. इसके परिणामस्वरूप आयोग ने पूरे मामले, जमीनी स्थिति और इस मामले के अन्य सभी संबंधित पहलुओं पर विचार करने के बाद महाराष्ट्र के विधानसभा क्षेत्रों 205-चिंचवाड़ और 215-कस्बा पेठ के उपचुनाव के लिए मतदान की तारीख को संशोधित करने का निर्णय लिया है। मतदान का संशोधित कार्यक्रम इस प्रकार है:
|
|
राजपत्र अधिसूचना जारी करने की तिथि
|
|
नामांकन की अंतिम तिथि
|
|
नामांकन पत्रों की जांच की तिथि
|
|
उम्मीदवारी वापस लेने की अंतिम तिथि
|
|
मतदान की तिथि
|
|
31.01.2023

|
|
07.02.2023

|
|
08.02.2023

|
|
10.02.2023

|
|
26.02.2023

मतगणना 02.03.2023  को होगी
तिथि जिसके पहले चुनाव संपन्न हो जाएगा: 04.03.2023
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 219.63 करोड़ से अधिक टीके लगाए जा चुके हैं
12-14 आयु वर्ग में 4.12 करोड़ से अधिक टीके की पहली खुराक लगाई गई
भारत में कोरोना के सक्रिय मामले 18,317 हैं
पिछले 24 घंटों में 1,326 नए मामले सामने आए
स्वस्थ होने की वर्तमान दर 98.78 प्रतिशत
साप्ताहिक सक्रिय मामलों की दर 1.08 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 219.63 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.12 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10415420
|
|
दूसरी खुराक
|
|
10120708
|
|
प्रीकॉशन खुराक
|
|
7075162
|
|
अग्रिम पंक्ति के कर्मी
|
|
पहली खुराक
|
|
18437174
|
|
दूसरी खुराक
|
|
17720730
|
||
|
प्रीकॉशन खुराक
|
|
13752860
|
|
12-14 वर्ष आयु वर्ग
|
|
पहली खुराक
|
|
41248027
|
|
दूसरी खुराक
|
|
32389808
|
|
15-18 वर्ष आयु वर्ग
|
|
पहली खुराक
|
|
62015432
|
|
दूसरी खुराक
|
|
53347278
|
|
18-44 वर्ष आयु वर्ग
|
|
पहली खुराक
|
|
561421927
|
|
दूसरी खुराक
|
|
516353247
|
|
प्रीकॉशन खुराक
|
|
100847368
|
|
45-59 वर्ष आयु वर्ग
|
|
पहली खुराक
|
|
204049443
|
|
दूसरी खुराक
|
|
197081531
|
|
प्रीकॉशन खुराक
|
|
50816135
|
|
60 वर्ष से अधिक आयु वर्ग
|
|
पहली खुराक
|
|
127681810
|
|
दूसरी खुराक
|
|
123223322
|
|
प्रीकॉशन खुराक
|
|
48385500
|
|
प्रीकॉशन खुराक
|
||
|
22,08,77,025
|
|
कुल
|
|
|
|
2,19,63,82,882
भारत में सक्रिय मामले आज 17,912 हैं। सक्रिय मामले, कुल पॉजिटिव मामलों के 0.04 प्रतिशत हैं।
नतीजतन, भारत में स्वस्थ होने की दर 98.78 प्रतिशत है। पिछले 24 घंटों में 1,723 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,41,06,656 हो गई है।
बीते 24 घंटे में कोरोना के 1,326 नए मामले सामने आएं।
पिछले 24 घंटों में कुल 83,167 जांच की गई हैं। भारत ने अब तक कुल 90.09 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 1.08 प्रतिशत है और दैनिक रूप से पुष्टि वाले मामलों की दर 1.59 प्रतिशत है।